**LEANDER KILLS**



Leander Kills (balról jobbra): Nyerják Gábor – gitár / Jankai Valentin – dob / Köteles Leander – ének, basszusgitár, zongora / Barkóczi Bence – gitár

ALeander Rising és Amigod zenekarokból is ismert **Köteles Leander** énekes, dalszerző, basszusgitáros, zongorista, producer által vezetett **Leander Kills** Magyarország leggyorsabban fejlődő rockzenekara. A 2015. november 12-én publikált **Szerelmetlen dal** óta a csapat készített öt stúdióalbumot (**Túlélő** – 2016, **Élet a halál előtt** – 2017, **Luxusnyomor** – 2019, **IV** – 2020, **Vérkerigő** - 2022), egy koncertalbumot CD+DVD formátumban is (**Live At Barba Negra Track** – 2016) és egy angol nyelvű EP-t (**Stabbing Westward** – 2017) is. Három alkalommal szerepeltek nagy sikerrel **A Dal** című műsorban: az **Élet** (2017), a **Nem szól harang** (2018) és a **Hazavágyom** (2019) című felvételeikkel. 2023 végéig **304 koncert**et adott a Leander Kills. **Magyarország**on kívül játszott már a zenekar **Ausztriá**ban, **Csehország**ban, **Romániá**ban, **Szerbiá**ban, **Szlovákiá**ban és **Ukrajná**ban is. **Facebook** rajongóinak száma jelenleg **59.000**. **Youtube** csatornájának előfizetői száma **76.500**, akik már közel **65 millió organikus (!) megtekintés**t generáltak 8 év alatt.

2016. márciusában megjelent **Túlélő** című első lemezük a hivatalos **albumeladási lista élén** nyitott és jelölték a **Fonogram - Magyar Zenei Díj**ra „Az év hazai hard rock vagy metal albuma” kategóriában.

A lemez megjelenésével egyidőben koncertezni kezdő zenekar turnéját nagy érdeklődés várta. 2016-ban **23 településen 6300 jegy**et adott el a csapat és **9 fesztivál**ra kapott meghívást. Eljutott **Szlovákiá**ba és **Csehország**ba is.

A koncertek fergeteges hangulatát a **Live At Barba Negra Track** koncertlemez örökítette meg, mely CD+DVD formátumban is megjelent.

**Viharom tavaszom** című dala felhasználásra került 2016-ban az augusztus 20-i ünnepi tűzijáték során.

2017 az **eurovíziós dalfesztivál** magyarországi válogatóműsorában találta a zenekart az **Élet** című dallal, mellyel a döntőig jutott a csapat és országos ismertségre tett szert. A tavaszi turné legtöbb állomására elővételben elfogyott az összes jegy. A zenekar **megduplázta**, bizonyos településeken **megháromszorozta** a közönségét.

A Tankcsapda zenekar felkérésére készített **Lopott könyvek** feldolgozásuk youtube nézettsége hamar elérte a 2 millió megtekintést.

A 2017 szeptemberében kiadott **Élet a halál előtt** című nagylemez az albumeladási lista élén nyitott és platinalemez státuszt ért el.

**Nem szól harang** című dalával első helyen jutott tovább **A Dal 2018** első válogatójából és menetelt a döntőig.

A 2019. február 22-én megjelent, **Luxusnyomor** című harmadik Leander Kills album első klipes dalához, az **Úgy sírsz majd értem**-hez a Budapest Parkban forgatott klipet a zenekar.

Paksi Endre 60. születésnapja alkalmából a Leander Kills feldolgozta az **Ahányszor látlak** című Ossian dalt, melyre rajongói videó készült.

A Luxusnyomor című album alig 2 hét alatt **aranylemez** státuszt ért el, és **3 hétig első** volt a Mahasz albumeladási listáján, őszre pedig **platinalemezzé** érett, melynek emlékére bakelit változatban is megjelent az album. A lemez a **Fonogram díj**at is elnyerte „Az év hazai hard rock vagy metal albuma” kategóriában.

2020. október 30-án jelent meg a **Leander Kills IV** stúdióalbuma CD és három különböző színű (piros, fekete, ezüst) LP formátumban. Az album egy hét alatt elérte az aranylemez státuszt, 2021 május elején pedig a platinalemez szintet.

A **Leander Kills** zenekar jelenleg a 2022. december 9-én megjelent új **Vérkeringő** album 2023 tavaszi **lemezbemutató koncertturné**ját járja. Az eladási listán #2 pozícióban debütáló album dalainak készítése a pandémia alatt kezdődött. A rendkívüli helyzet, a bezártság, a kilátástalanság szülte a 2021. november 27-én napvilágot látott ***Magamnak hiányzom*** című dalt, melyet korábban Leander kényszerűségből egyedül készített el, és a gyönyörű dalhoz forgatott videó is tökéletesen visszaadja annak az időszaknak a hangulatát. 2021 novemberében aztán már ismét zenekari felállásban készült el a nagysikerű ***Manipulátor***, majd az újabb lezárások szülték 2022. január 28-án a ***Dal a szorongáshoz*** című brutálisan rövid szerzeményt. Az extrém klippel is megörökített márciusi megjelenésű ***HorrorShow*** még mindig a világ, a helyzet visszásságairól szólt, és gyakorlatilag egy váratlan felkérés adott új lendületet Leanderéknek. A **Csináljuk a fesztivált** 2022-es évadában Leander a döntőig menetelt az *István, a király* ikonikus betétdalával, a ***Szállj fel, szabad madár***ral, melyből zseniális zenekari változat is született. Ezt követően gyors egymás után készültek az új dalok, hogy végre kezünkbe foghassuk az ötödik Leander Kills albumot, melynek végén még a ***Homokóra*** kiváló feldolgozása is helyet kapott. Az album grafikáit Bödecs András készítette, és különleges művészi alkotások egész sora ékesíti a borítót, és a szövegkönyvet.

A fantasztikus 2023. március 10-i Barba Negra Red Stage-en megtartott teltházas budapesti koncertje után a Leander Kills két új gitárossal vágott neki tavaszi turnéjának, a bandához rögtön csatlakozó Barkóczi Bencével (Meristem), majd az április végi debreceni dupla koncerten bemutatkozó másik új állandó gitárosával, Nyerják Gáborral (Mink, All But One). A tavaszi turnén részt vett a Leander Kills örökös tagja, az ideiglenesen visszatérő Bodor Máté is, aki májusban már anyazenekarával, az Alestormmal turnézik Amerikában.

2023. május 20-án este az Akvárium Klub Nagy Halljában mutatta be először budapesti közönségének a Leander Kills új felállását és a vadonatúj ***Falakon túl*** is itt hangzott el az első alkalommal élőben. Az új dal zeneszerzője Köteles Leander és Barkóczi Bence, míg a szövegét Leander jegyzi.

Leander 2023. augusztusára felkérést kapott Torda szerepére **az István, a király 40**. évfordulós előadásában, melyet 3 alkalommal adtak elő a Budapest Arénában hatalmas sikerrel. Az előadás kapcsán a zenekar elkészítette a ***Véres kardot hoztam*** című dal feldolgozását, melynek hangfelvételében maguk a rajongók is hallhatók „Koppány, koppány” kiálltással, míg a dalhoz 3 nyári koncerten, Pécsett, Győrben és Budapesten forgatott klipet Leander és csapata.

2023. novemberében indult nagysikerű **Örökzöldek Turné**juk, melynek több dátuma is már elővételben teltházas lett. A turné során a legismertebb saját dalok és a legizgalmasabb feldolgozások kerültek a setlistre, köztük egy vadonatúj Jimmy feldolgozás, a ***Még nem veszíthetek*** *(*[*https://youtu.be/QIrPrWsZKMY?si=l\_Rcava3UEjKK-ab*](https://youtu.be/QIrPrWsZKMY?si=l_Rcava3UEjKK-ab)*)****.***

Web: [www.leanderkills.hu](http://www.leanderkills.hu)

Facebook: <https://www.facebook.com/leanderkills>

YouTube: <https://www.youtube.com/leanderkills>

Instagram: <https://www.instagram.com/leanderkillsofficial/>

TikTok: [https://www.tiktok.com/@leanderkills](https://www.tiktok.com/%40leanderkills)

Spotify: <https://open.spotify.com/artist/6n5H1tB4XabSOpWtIbtnzv?si=D_13MCXPRkeg4CFOBD-tQg>

**KÖTELES LEANDER**

Leander a Leander Kills mellett az **Amigod**ban nyolcvanas évek ihlette popzenét is csinál. **Hősöd** és **Love Story** című dalai a rádiók kedvelt felvételei.

Leander harmincharmadik születésnapján – 2018. március 15-én - különleges ünnepi koncertet adott, ahol legjobb dalainak **Pejtsik Péter** által készített klasszikus zenei átiratait adta elő nagyzenekari kísérettel, valamint a nemzeti ünnep tiszteletére elénekelte a **Hazám, hazám** című áriát, és a koncert végén a **Himnusz**t. A nagysikerű dupla koncertet Blu-ray és CD kiadvány örökíti meg. A nagy sikerre való tekintettel 2019. március 14-én a RaM Colosseum csodálatos termében új programmal áll ismét színpadra a **Leander Szimfonik** produkció, ismét teltház előtt. A harmadik évad előadására 3 nap alatt fogyott el az összes jegy, de a koronavírus járvány miatt március 16. helyett szeptember 23-án került megrendezésre az ismét új dalokkal bővített előadás.

A Leander Kills és a Leander Szimfonik produkciók határmezsgyéjén született a **Leander Oktett** formáció, mely gyakorlatilag a Leander Kills akusztikus felállása vonósnégyessel kiegészítve. A pandémia kellős közepén, a harmadik hullám miatti lezárások előtt, 2020. november 8-án az Európa Hajón adott felejthetetlen koncertet a formáció. A zenekar és a közönség is epedve várja azóta, hogy újra játszhasson ez a különleges zenekar.

2021. április 23-án **Leander** szólódallal jelentkezett **Magamnak hiányzom** címmel, mely hetekig a youtube trending listán szerepelt. És ezzel szinte egyidőben indult hódító útjára az **Én vagyok a veszély** rádiós változata, melyet **Somogyvári Dániell**el készített. A Mahasz Rádiós Top 40 lista 29. helyén nyitott a dal, és azon a héten a hatodik leghallgatottabb hazai felvétel volt Magyarországon. Később tizennyolc további rádió tűzte műsorára a dalt, több mint 800 elhangzással több mint 28 millió elérést generálva.

2022. január 24-én **Leander** kapta **Az Év Férfi Előadója Petőfi-díj**at.

**Leander** nagy sikerrel szerepelt a **Csináljuk a fesztivált** 2022-es évadában, és az **István, a király** ikonikus dalával, a **Szállj, fel szabad madár**ral a döntőig menetelt.

Ennek hatására **Leander** 2023. augusztusára felkérést kapott Torda szerepére **az István, a király 40**. évfordulós előadásában, melyet 3 alkalommal adtak elő a Budapest Arénában hatalmas sikerrel. Az előadás kapcsán zenekarával elkészítette a ***Véres kardot hoztam*** című dal feldolgozását, melynek hangfelvételében maguk a rajongók is hallhatók „Koppány, koppány” kiálltással, míg a dalhoz 3 nyári koncerten, Pécsett, Győrben és Budapesten forgatott klipet Leander és csapata.